কেউ তাঁকে ভালবাসে, কেউবা ঘৃণা করে। কিন্তু ভেনেজুয়েলার প্রয়াত প্রেসিডেন্ট হুগো শ্যাভেজ আরব সাংবাদিক দিমা আল খাতিবের মনে একটি বিশেষ জায়গা দখল করে আছেন। সিরিয় বংশোদ্ভূত ফিলিস্তিনের এই সাংবাদিক আল জাজিরার লাতিন আমেরিকা ব্যুরোর প্রধান হিসেবে ১০ বছর কারাকাসে থাকা অবস্থায় শ্যাভেজের সাথে ঘনিষ্ঠ সম্পর্ক গড়ে তুলেছিলেন। আল খাতিব বর্তমানে দুবাইয়ে শিক্ষকতা করছেন। তিনি শ্যাভেজের মৃত্যুর [৫ মার্চ, ২০১৩] পর থেকে টুইটের মাধ্যমে ধারাবাহিকভাবে এই সম্পর্কের ব্যাপারে অনেক কিছু প্রকাশ করেছেন।